Čongdžong (3. kráľ Korja)

Čongdžong (; hanča: 定宗; * 923 – † 13. apríl 949, Korjo), vlastným menom Wang Jo (), bol tretím kráľom Korja. K moci sa dostal po smrti svojho polovičného brata, kráľa Hjedžonga.

Život a vláda
Čongdžong sa narodil v roku 923 ako tretí syn kráľa Tchädža. Jeho matkou bola kráľovná Sinmjongsunsong, dcéra čchungdžuského šľachtica Ju Kung-dala (). Kráľom sa stal v roku 945, keď jeho polovičný brat Hjedžong podľahol chorobe. Odhodlal sa obmedziť moc rôznych príbuzných, ktorí sa do kráľovskej rodiny dostali prostredníctvom manželských zväzkov. Patrili k nim aj Pak Sul-hi () či Wang Kju (). Nakoľko mu ale chýbala podpora vrchnej vrstvy v Kägjongu, nedokázal trón nijako výrazne posilniť.

V roku 946 použil 70 000 vriec obilia z kráľovských skladov na podporu budhizmu v krajine. Nasledujúci rok dal postaviť pchjongjanskú pevnosť. Plánoval tam presunúť hlavné mesto (ktorým bol Kägjong), ale tento zámer nemal úspešný koniec.

Smrť
Čongdžong zomrel 13. apríla 949 vo veku asi 27 rokov na následky ochorenia. Spolu so svojou prvou manželkou Mungong je pochovaný v hrobke Allung, ktorá sa nachádza v severokórejskom okrese Käpchung.

Rodina

Predkovia

Manželky a potomkovia
 Kráľovná Mungong (, ??) z klanu Pak (), dcéra Pak Jong-gjua () a Kukdä ()
 Kráľovná Munsong (, ??) z klanu Pak (), dcéra Pak Jong-gjua () a Kukdä ()
 Princ Kjongčchun (, ??)
 Neznáma princezná, manželka korunného princa Hjosonga (, ? – 976)
 Čchongdžunam (, ??) z klanu Kim (), dcéra Kim Kung-rjula ()

Posmrtné meno
 hangul: 지덕장경정숙영인경간장원문명대왕
 hanča: 至德章敬正肅令仁簡敬莊元文明大王
 prepis: Čidok Džanggjong Džongsuk Jongin Gjonggan Džangwon Munmjong Däwang
 preklad: Kráľ Čidok Džanggjong Džongsuk Jongin Gjonggan Džangwon Munmjong Veľký

Vyobrazenie

Televízne seriály
 Tchädžo Wang Kon (), vysielané od 1. apríla 2000 do 24. februára 2002 na stanici KBS1, úlohu stvárnili Kim Jong-čchan
 Čeguki ačchim (), vysielané od 2. marca 2002 do 26. januára 2003 na stanici KBS1, úlohu stvárnil Čchö Čä-song
 Pitnagona mičchigona (), vysielané od 19. januára do 7. apríla 2015 na stanici MBC, úlohu stvárnil Rju Sung-su
 Tari jonin - Pobogjongsim rjo (), vysielané od 29. augusta do 1. novembra 2016 na stanici SBS, úlohu stvárnil Hong Čong-hjon

Referencie

Pozri aj
 Korjo
 Rodokmeň panovníkov Korja

Zdroj
 

Narodenia v 923
Úmrtia 13. apríla
Úmrtia v 949
Králi Korja